24/12/2020 | Administración LocalMunicipal
Santiso
Aprobación definitiva da Ordenanza Municipal Reguladora da Cartelería e Publicidade Exterior no Concello de Santiso

Elevado a definitivo o acordo polo que se aproba a Ordenanza Municipal Reguladora da Cartelería e Publicidade Exterior no Concello de Santiso, en virtude do establecido no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez finalizado o prazo de exposición pública, procédese a publicar o texto definitivo da mentada ordenanza. ORDENANZA MUNICIPAL REGULADORA DA CARTELERIA E PUBLICIDADE EXTERIOR NO CONCELLO DE SANTISO EXPOSICIÓN DE MOTIVOS A actividade publicitaria pódese definir como toda aquela actividade que se realiza co fin de promover de forma directa ou indirecta a contratación de bens mobles ou inmobles, servizos, dereitos e obrigacións. Esta actividade pódese servir de soportes técnicos de natureza diversa. O artigo 84.1 b) da Lei de bases de Réxime Local, así como o artigo 286 da Lei 5/1997, do 22 de xullo, de Administración Local de Galicia establecen que as Corporacións locais poderán intervir a actividade dos cidadáns a través dos seguintes medios: a) Ordenanzas e bandos. b) Sometemento a previa licenza e outros actos de control preventivo. c) Ordes individuais constitutivas de mandato para a execución dun acto ou a prohibición del. Por outra banda o artigo 7.1.1 Licenzas, do Plan Xeral de Ordenación Municipal establece que estarán suxeitas a previa licenza municipal, entre outras “ a colocación de carteis de propaganda visibles dende a vía pública”. TÍTULO I.- DISPOSICIÓNS XERAIS Artigo 1. Obxecto 1. A presente ordenanza ten por obxecto regular as condicións ás que terán que someterse as instalacións e actividades de publicidade exterior, calquera que sexa o sistema utilizado para a transmisión da mensaxe publicitaria, coa finalidade de compatibilizar a actividade publicitaria coa protección e a mellora da paisaxe urbana e da imaxe do Concello de Santiso.2. A instalación de elementos de publicidade exterior dentro do termo municipal de Santiso, rexerase polo establecido no Plan Xeral de Ordenación Municipal, na Lei 2/2016, de 10 de febreiro, do solo de Galicia, así como no Decreto 143/2016, de 22 de setembro, polo que se aproba o regulamento que desarrola a mentada Lei 2/2016 e calquera outra disposición que afecte directamente a este tipo de actividades. Artigo 2. Definicións 1. Publicidade exterior: toda forma de comunicación realizada por unha persoa física ou xurídica, pública ou privada, no exercicio dunha actividade comercial, industrial, artesanal ou profesional, co fin de promover de forma directa ou indirecta a contratación de bens mobles ou inmobles, servizos, dereitos e obrigacións, que sexa visible dende as vías e espazos públicos, sendo susceptible de atraer a atención de quen transite ou permaneza na vía pública.2. Valos publicitarios: os soportes estructurais de implantación estática susceptibles de albergar e transmitir mensaxes integradas na modalidade visual da publicidade exterior. Artigo 3. Actividades excluídas Non estarán suxeitas a esta ordenanza: a) A actividade informativa do propio concello. Artigo 4. Medios de expresión publicitaria non autorizados Prohíbese expresamente: a) A fixación de publicidade mediante carteis de calquer tamaño e contido, pegatinas, etiquetas, etc. sobre espazos ou elementos de dominio público ou de titularidade municipal, contenedores de lixo, marquesiñas, farolas e postes, etc., salvo nos lugares expresamente reservados para este fin polo concello ou a que se realice con ocasión de acontecementos e programas de tipo cultural, deportivo e outros de singular importancia así como para actuacións de patrocinio, logo de autorización do concello. b) O reparto ou entrega na vía pública de folletos, anuncios, pegatinas ou calquera outra clase de produto publicitario está condicionado ao mantemento dun axeitado estado de limpeza e ornato dos espazos públicos en todo momento, sendo a empresa publicitaria e a titular do produto ou servizo que se publicite as responsables da limpeza das zonas onde se realice a entrega. TÍTULO II.- CONDICIÓNS DOS EMPRAZAMENTOS DA PUBLICIDADE Artigo 1. Lugares para colocación da cartelaria estarán colocados ao longo do Concelllo de Santiso e serán de libre uso para a colocación de carteleria de todo tipo. Artigo 2. Nos supostos de instalacións publicitarias situadas nas proximidades das estradas terase en conta: a) Nas vías de titularidade estatal: a normativa específica para este tipo de vías. b) Nas vías de titularidade autonómica: a normativa específica para este tipo de vías. c) Nas vías de titularidade Provincial: a normativa específica para este tipo de vías. d) Nas vías de titularidade Municipa: a normativa específica para este tipo de vía. TÍTULO III. RÉXIME DISCIPLINARIO E SANCIONADOR Artigo 1. Infraccións Os actos ou omisións que vulneren o preceptuado na presente ordenanza, teñen a consideración de infraccións urbanísticas e, polo tanto, quedarán sometidos ás disposicións xerais da lei 2/2016, de 10 de febreiro, do Solo de Galicia e o Decreto 143/2016, de 22 de setembro, polo que se aproba o Regulamento da Lei 2/2016, do Plan Xeral de Ordenación Municipal e ás específicas desta ordenanza. Artigo 2. Responsables Serán responsables da infracción, as empresas publicitarias ou a persoa física ou xurídica que executaran o acto publicitario, a persoa cuxo servizo ou produto se anuncie ou do titular do terreo ou edificio no que estea instalado o soporte. Artigo 3. Sancións Para graduar a responsabilidade polas infraccións contra esta ordenanza, estarase o establecido no Plan Xeral de Ordenación Municipal, na Lei 2/2016, do Solo de Galicia e no Decreto 143/2016, de 22 de setembro, polo que se aproba o Regulamento da Lei 2/2016, de 6 de febreiro, dacordo coa calificación establecida nos citados corpos legais. Terán consideración de acto independente a efectos de sanción cada actuación separada no tempo ou o espazo. Artigo 4. Importe das sancións 1. O importe das multas con que se sancionen as infraccións cometidas, axustarase ás determinacións da Lei 2/2016, de 10 de febreiro, do Solo de Galicia, no Decreto 143/2016, polo que se aproba o Regulamento da Lei 2/2016. Artigo 5. Medidas complementarias 1. Ademais da sanción que en cada caso corresponda, a administración municipal poderá ordenar a desmontaxe ou retirada dos valos publicitarios.2. As ordes de desmontaxe ou retirada de valos publicitarios deberán cumprirse polos interesados no prazo máximo de oito días.3. No caso de incumprimento, os servizos municipais procederán á execución substitutoria a costa dos obrigados, que deberán aboar os gastos de desmontaxe e limpeza, ou ben á imposición de multas coercitivas polo importe indicado na Lei 2/2016 e disposicións complementarias e de desarrollo da mentada lei. DISPOSICIÓNS DISPOSICIÓN TRANSITORIA 1. Os responsables de toda a carteleria que se atope instalada no momento de entrar en vigor a presente ordenanza, terán o prazo de tres meses para adaptarse ás súas disposicións.2. Transcorrido este período aplicarase na súa integridade o réxime que esta ordenanza establece. DISPOSICIÓN DERROGATORIA Quedan derrogadas as disposicións ditadas por este concello que se opoñan ou contradigan o disposto na presente ordenanza. DISPOSICIÓN FINAL A presente ordenanza entrará en vigor logo da publicación íntegra no Boletín Oficial da Provincia, de conformidade co establecido no artigo 70.2 da Lei 7/1985, reguladora das bases do réxime local. Santiso, a 16 de decembro de 2020 O alcalde Asdo.: Manuel Adán López